ཕྱི་ལོ་༡༩༦༣ལོར་མཁས་དབང་འདི་ཉིད་ཨོག་སེ་ཕོར་ཌི་གཙུག་ལག་སློབ་གཉེར་ཁང་གི་ཤར་ཕྱོགས་ཀྱི་ཆོས་ལུགས་དང་མི་ཆོས་ཀྱི་ཐོག་སེ་ཕལ་ཌིང་ཞེས་པའི་མཁས་པའི་མཚན་གནས་ཐོག་གདན་འདྲེན་ཞུས་ཤིང༌།དེ་ནི་ཨེ་ཤ་ཡའི་མི་ཞིག་ལ་མཚན་གནས་གལ་ཆེན་དེ་ཕུལ་བ་ཐེངས་དང་པོ་རེད།དེར་བརྟེན་མཁས་པའི་དབང་པོ་འདིས་ཡང་བསྐྱར་གྲུབ་འབྲས་ལྡན་པའི་ལོ་ངོ་གསུམ་དབྱིན་དུ་བསྐྱལ་བ་དང༌།དེའི་རིང་ཁོང་གི་གསུང་བཤད་ཁག་ཤར་ཕྱོགས་ཀྱི་ཆོས་ལུགས་དང་ནུབ་ཕྱོགས་པའི་ལྟ་བ།ཞེས་པའི་འགོ་བརྗོད་འོག་པར་སྐྲུན་བྱས་ཤིང༌།སྐབས་དེའི་དུས་བབ་ཚགས་པར་གྱིས་དེ་ལ་བསྐྱར་ཞིབ་ཀྱི་དཔྱད་བརྗོད་སྤེལ་ཏེ།བསྔགས་བརྗོད་བྱས་པར་མ་ཟད།ཐ་ན་དེབ་དེ་ནུབ་ཕྱོགས་ཀྱི་དཔལ་ཡོན་གྱི་འགྱུར་འགྲོས་མཚོན་པའི་གལ་ཆེའི་མཚོན་རྟགས་ཤིག་ཡིན་པར་བཤད་ཡོད།